Nem sikerült a pontszerzés a Force Indiának — F1VILÁG.HU
Nem sikerült a pontszerzés a Force Indiának
Force India, Nico Hülkenberg, Sergio Perez, Spanyol Nagydíj
Nem jött össze a pontszerzés a Forma-1-es bajnokság ötödik versenyén, Spanyolországban a Force India számára.
A gárda mexikói versenyzője, Sergio Pérez a tizenharmadik helyen zárta a futamot, míg csapattársa, Nico Hülkenberg csak tizenötödik lett.
Pérez a futam után elmondta, az autó jobb volt a versenyen, mint a szombati időmérőn.
„Ha megnézzük, hogy sikerült az időmérő, feltehetőleg sikerült mindent kihoznunk a mai versenyből” – mondta az ifjú mexikói.
„Egy háromkiállásos stratégiával talán jobbak lettünk volna, de sokat nem változtatott volna a helyzetünkön. Az utolsó etapom nagyon a határon volt – majdnem 30 kört tettem meg ugyanazzal a garnitúra közepes keverékkel. De jól tudtunk bánni velük, és magam mögött tudtam tartani [Marcus] Ericssont, aki elég nagy nyomást gyakorolt rám.”
„Ma ismét megmutattuk, hogy az autónk vasárnaponként jobb, ha tehát javítani tudunk az egykörös tempónkon, akkor a következő versenyeken a pontokért harcolhatunk.”
A Force India német pilótája, Nico Hülkenberg arra panaszkodott, túl sokat kellett forgalomban autóznia.
„Tudtuk, hogy nehéz lesz ma a pontszerzés, főleg egy olyan pályán, ahol ilyen nehéz előzni” – fogalmazott Hülkenberg.
„Mindig be voltam ragadva valaki mögé, és még jobb tempóval is sokat veszít az ember a teljesítményből a piszkos levegő miatt. A háromkiállásos taktikám a lehető legagresszívebb volt, de nem volt elég jó a pozíciónk a pályán, hogy kihozzuk belőle a legtöbbet.”
„Talán jobban összejöttek volna a dolgok, ha tiszta pályán autózhatunk, de a pontszerzéstől messze voltunk ma. Monacóban remélhetőleg jobbak lehetünk. Gyakran szokatlanul alakul a verseny ott, és teljesen más gumikeverékeket kell használnunk, ami talán jobban kedvez nekünk.”
Hivatalos: Még 3 F1-es versenyt halasztanak el!
2020.03.19., csütörtök, 16:01
A Forma-1 vezetősége csütörtökön hivatalosan megerősítette, a holland, a spanyol és a monacói versenyeket is elhalasztják a koronavírus-járvány következtében.
Nehéz lesz megmenteni a Monacói Nagydíjat
2020.03.17., kedd, 17:12
A barcelonai versenypálya főnöke, Joan Fonstere szerint majdhogynem biztos, hogy el kell halasztani a május 10-re tervezett Spanyol Nagydíjat. A...
Barcelona már vizsgálja, mikor tarthatná meg a Spanyol Nagydíjat
2020.03.13., péntek, 16:07
A Forma-1-es Spanyol Nagydíj szervezői már vizsgálják annak lehetőségét, hogy mikor rendezhetnék meg versenyüket Barcelonában, amennyiben május 8-10. között –...